สิทธิประโยชน์สำหรับคนพิการ
พระราชบัญญัติส่งเสริมและพัฒนาคุณภาพชีวิตคนพิการ
พ.ศ. ๒๕๕๐ เป็นกฎหมายที่ให้การฟื้นฟูสมรรถภาพคนพิการ การส่งเสริมและการพัฒนาคุณภาพชีวิตคนพิการและสิทธิประโยชน์ที่ผู้พิการพึงจะได้รับ เช่น การบริการฟื้นฟูสมรรถภาพและค่าใช้จ่ายในการรักษาพยาบาลการรับเงินเบี้ยความพิการ
คุณสมบัติของผู้มีสิทธิจะได้รับเงินเบี้ยความพิการ
๑.มีสัญชาติไทย
๒.มีภูมิลำเนาอยู่ในเขต อบต.ป่าพะยอม
๓.มีบัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ
๔.ไม่เป็นบุคคลซึ่งอยู่ในความอุปการะของสถานสงเคราะห์ของรัฐ

ขั้นตอนการยื่นขอ 
ภายในเดือนพฤศจิกายนของทุกปีให้คนพิการลงทะเบียนและยื่นคำขอรับเงินเบี้ยความพิการในปีงบประมาณถัดไปด้วยตนเองต่อ อบต.ป่าพะยอม ณ อบต.ป่าพะยอม  
โดยมีหลักฐาน ดังนี้
๑.บัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ
๒.ทะเบียนบ้าน (ที่เป็นปัจจุบัน)
๓.สมุดบัญชีเงินฝากธนาคาร ธกส. สำหรับกรณีที่ผู้ขอรับเงินเบี้ยความความพิการประสงค์ขอรับเงิน
 

งานบริการขององค์การบริหารตำบลป่าพะยอมสำหรับ
ผู้พิการ  
องค์การบริหารส่วนตำบลป่าพะยอม  อำนวยความสะดวกสำหรับผู้พิการในการนำส่งเอกสารต่อเพื่อทำการ จด/ต่อ บัตรประจำตัวคนพิการ ณ สำนักงานพัฒนาสังคมและความมั่นคงของมนุษย์จังหวัดพัทลุง  โดยผู้พิการหรือผู้ดูแลจะต้องนำเอกสารมายื่น ณ องค์การบริหารส่วนตำบล        ป่าพะยอม ดังนี้            
๑.สำเนาบัตรประจำตัวประชาชนของผู้พิการ 
จำนวน ๑ ฉบับ
๒.สำเนาทะเบียนบ้านของผู้พิการ จำนวน ๑ ฉบับ
๓.รูปถ่ายคนพิการ ขนาด ๑ นิ้ว จำนวน ๑ รูป
๔.ใบรับรองแพทย์ซึ่งออกโดยผู้ประกอบวิชาชีพเวชกรรมของสถานพยาบาลของรัฐ
๕.กรณีที่มีผู้ดูแลคนพิการให้แนบสำเนาบัตรประชาชนหรือสำเนาทะเบียนบ้านของผู้ดูแลคนพิการ จำนวน ๑ ฉบับ
สิทธิประโยชน์ผู้ป่วยเอดส์
 ระเบียบกระทรวงมหาดไทยว่าด้วยการจ่ายเงิน สงเคราะห์เพื่อการยังชีพขององค์กรปกครองส่วนท้องถิ่น พ.ศ.๒๕๔๘

ขั้นตอนการยื่นคำขอ

ผู้ป่วยเอดส์สามารถยื่นคำขอรับเงินสงเคราะห์ได้ตลอดโดยนำเอกสารมายื่น ณ องค์การบริหารส่วนตำบลป่าพะยอม ดังนี้
๑.สำเนาบัตรประจำตัวประชาชน จำนวน ๑ ฉบับ
๒.สำเนาทะเบียนบ้าน จำนวน ๑ ฉบับ
๓.ใบรับรองแพทย์
เบี้ยยังชีพที่ได้รับ

ผู้สูงอายุ
อายุ ๖๐-๖๙ ปี ได้รับ ๖๐๐ บาท 
อายุ ๗๐-๗๙ ปีได้รับ ๗๐๐ บาท
อายุ ๘๐-๘๙ ปีได้รับ ๘๐๐ บาท

อายุ ๙๐ ปีขึ้นไป ได้รับ ๑๐๐๐ บาท
ผู้พิการ
ได้รับ เดือนละ ๘๐๐ บาท
ผู้ป่วยเอดส์
ได้รับ เดือนละ ๕๐๐ บาท
สิทธิของผู้สูงอายุ
พระราชบัญญัติผู้สูงอายุ พ.ศ. ๒๕๔๖ แก้ไขเพิ่มเติม             ฉบับที่ ๒ พ.ศ.๒๕๕๓เป็นกฎหมายที่ให้การคุ้มครองส่งเสริม และสนับสนุนผู้สูงอายุได้รับสิทธิในด้านต่างๆ รวมทั้งก่อให้เกิดสิทธิประโยชน์ต่อองค์กรด้านผู้อายุและประชาชนทั่วไป เช่น เบี้ยยังชีพผู้สูงอายุ
คุณสมบัติของผู้มีสิทธิจะได้รับเบี้ยยังชีพ

๑.มีสัญชาติไทย
๒.มีภูมิลำเนาอยู่ในเขต อบต.ป่าพะยอม ตามทะเบียนบ้าน
๓.มีอายุหกสิบปีขึ้นไป ซึ่งได้ลงทะเบียน และยื่นคำขอรับเบี้ยยังชีพผู้สูงอายุต่อ อบต.ป่าพะยอม
๔.ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือองค์กรปกครองส่วนท้องถิ่น ได้แก่ ผู้รับเงินบำนาญ เบี้ยหวัด บำนาญพิเศษ
 หรือเงินอื่นใดในลักษณะเดียวกันผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่นผู้ได้รับเงินเดือน ค่าตอบแทน รายได้ประจำ หรือผลประโยชน์ตอบแทนอย่างอื่นที่รัฐหรือองค์กรปกครองส่วนท้องถิ่นจัดให้เป็นประจำ ยกเว้นผู้พิการและผู้ป่วยเอดส์ตามระเบียบกระทรวงมหาดไทยว่าด้วยการจ่ายเงินสงเคราะห์เพื่อการยังชีพขององค์กรปกครองส่วนท้องถิ่นพ.ศ. ๒๕๔๘
 ขั้นตอนการยื่นคำขอ
ภายในเดือนพฤศจิกายนของทุกปีให้ผู้ที่จะมีอายุครบหกสิบปีบริบูรณ์ขึ้นไปในปีงบประมาณถัดไป ลงทะเบียนองค์การบริหารส่วนตำบลป่าพะยอมหรือสถานที่ที่ อบต.ป่าพะยอมกำหนดโดยมีหลักฐาน ดังนี้ 
๑.บัตรประจำตัวประชาชน
๒.ทะเบียนบ้านพร้อมสำเนา
๓.สมุดบัญชีเงินฝากธนาคารพร้อมสำเนาสำหรับกรณีผู้สูงอายุประสงค์ขอรับเงินเบี้ยยังชีพผู้สูงอายุผ่านธนาคาร
ในกรณีที่มีความจำเป็นผู้สูงอายุไม่สามารถมาลงทะเบียนด้วยตนเองได้ อาจมอบอำนาจเป็นลายลักษณ์อักษรให้ผู้อื่นเป็นผู้ยื่นคำขอรับเบี้ยยังชีพผู้สูงอายุแทนได้
การสิ้นสุดการได้รับเงินเบี้ยยังชีพผู้สูงอายุ 
๑.ตาย
๒.ขาดคุณสมบัติตามระเบียบฯ
๓.แจ้งสละสิทธิการขอรับเงินเบี้ยยังชีพผู้สูงอายุเป็นหนังสือต่อ อบต.ป่าพะยอม
สิทธิประโยชน์อื่นสำหรับผู้สูงอายุ
๑.การให้คำปรึกษาด้านสิทธิประโยชน์ที่พึงจะได้รับ
๒.การประกอบอาชีพหรือการฝึกอาชีพที่เหมาะสม
๓.การส่งเสริมความรู้ภูมิปัญญาท้องถิ่น
๔.การพัฒนาตนเองและการมีส่วนร่วมในท้องถิ่น
เอกสารประชาสัมพันธ์
เบี้ยยังชีพผู้สูงอายุ คนพิการ
และผู้ป่วยเอดส์

                     โทร.๐๗๔-๖๒๔-๔๔๔
ด้วยความปรารถนาดีจาก
องค์การบริหารส่วนตำบลป่าพะยอม
อำเภอป่าพะยอม จังหวัดพัทลุง[image: image2.png]



